CELEX: 62020CN0533
Language: sk
Date: 2020-10-21 00:00:00
Title: Vec C-533/20: Návrh na začatie prejudiciálneho konania, ktorý podal Kúria (Maďarsko) 21. októbra 2020 – Upfield Hungary Kft./Somogy Megyei Kormányhivatal

25.1.2021   
            
            
               SK
            
            
               Úradný vestník Európskej únie
            
            
               C 28/21
            
         
      Návrh na začatie prejudiciálneho konania, ktorý podal Kúria (Maďarsko) 21. októbra 2020 – Upfield Hungary Kft./Somogy Megyei Kormányhivatal
      (Vec C-533/20)
      (2021/C 28/33)
      Jazyk konania: maďarčina
      
         Vnútroštátny súd, ktorý podal návrh na začatie prejudiciálneho konania
      
      Kúria
      
         Účastníci konania pred vnútroštátnym súdom
      
      
         Žalobkyňa a odporkyňa v konaní o kasačnom opravnom prostriedku: Upfield Hungary Kft.
      
         Žalovaný a navrhovateľ v konaní o kasačnom opravnom prostriedku: Somogy Megyei Kormányhivatal
      
         Prejudiciálna otázka
      
      Má sa nariadenie (EÚ) č. 1169/2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004 (1), konkrétne jeho článok 18 ods. 2 vykladať v tom zmysle, že v prípade pridávania vitamínov do potravín je potrebné pri označení zložiek potravín uviesť okrem názvu vitamínov aj ich označenie podľa formy vitamínov, ktoré možno pridávať do potravín?
      
         (1)  Ú. v. EÚ L 304, 2011, s. 18.